paragraph_text: Günter Parche (Hengen, Njemačka, 4. srpnja 1954.) poremećeni je obožavatelj Steffi Graf koji je 30. travnja 1993. kuhinjskim nožem napao dotad prvu tenisačicu svijeta, tada devetnaestogodišnju Moniku Seleš za vrijeme četvrtfinalnog meča protiv Magdalene Maleeve na turniru u Hamburgu.<ref> 20 godina kasnije: U sjećanje na napada na Moniku Seleš (1993.), Tennis.com, objavljeno 30. travnja 2013., pristupljeno 30. ožujka 2016. Navodno je to učinio kako bi omogućio povratak Graf na broj jedan svjetske teniske ljestvice koji je Monika Seleš preuzela od Njemice u ožujku 1991. Ubodna rana u predjelu leđa zacijelila je nakon nekoliko tjedana, ali događaj je ostavio duboke posljedice na psihu, a neposredno i na karijeru Seleš. Povukla se iz tenisa na više od dvije godine, a povratak je ostvarila tek u ljeto 1995., nikad ne dostignuvši razinu igre i rezultata uz pomoć kojih je dominirala ženskim tenisom početkom devedesetih.<ref> [http://news.bbc.co.uk/onthisday/hi/dates/stories/april/30/newsid_2499000/2499161.stm BBC na današnji dan: Napad na Moniku Seleš 1993. godine], BBC News, pristupljeno 30. ožujka 2016.